ലൂര്ദ്ദ് മാതാ കോളജും ക്വിസ്റ്റ് ടെക്നോളജിയും സംയുക്ത പ്രവര്ത്തനങ്ങള്ക്ക് ധാരണ തിരുവനന്തപുരം : ചങ്ങനാശേരി അതിരൂപതയുടെ കീഴില് പ്രവര്ത്തിക്കുന്ന തിരുവനന്തപുരം ലൂര്ദ്ദ് മാതാ എന്ജിനിയറിംഗ് കോളജും സോഫ്റ്റവെയര് കന്പനിയായ ക്വസ്റ്റ് ടെക്നോളജിയും ധാരണാ പത്രം ഒപ്പുവച്ചു. സോഫ്റ്റ്വെയര് ദാതാക്കളില് മുന് നിരയിലുള്ള സ്ഥാപനമായ ക്വസ്റ്റ് ടെക്നോളജിയിലെ എന്ജിനിയര്മാരുടെ സേവനം ഇതോടെ ലൂര്ദ്ദ് മാതായിലെ വിദ്യാര്ഥികള്ക്ക് ലഭിക്കും. വിദ്യാര്ഥികള്ക്ക് പ്ലേസ്മെന്റ്, പ്ലേസ്മെന്റ് ട്രെനിംഗ്, ഓണ് സൈറ്റ് ട്രെയിനിംഗ് എന്നിവ ഈ ധാരണ ഉറപ്പുവരുത്തുന്നു. ലൂര്ദ്ദ് മാതാ ഡയറക്ടര് ഫാ. ടോമി ജോസഫ് പടിഞ്ഞാറേവീട്ടില്, എക്സിക്യൂട്ടീവ് ഡയറക്ടര് ഫാ. സോണി മുണ്ടുനടയ്ക്കല്, പ്രിന്സിപ്പല് ഡോ. മോഹന്ലാല്, ക്വസ്റ്റ് സെന്റര് മാനേജര് സി. അനൂപ് കുമാര് എന്നിവര് ചടങ്ങില് പങ്കെടുത്തു.